32012R0715
L 210/4
SLUŽBENI LIST EUROPSKE UNIJE
30.07.2012.
PROVEDBENA UREDBA KOMISIJE (EU) br. 715/2012
od 30. srpnja 2012.
o izmjeni Uredbe (EEZ) br. 42/2010 o razvrstavanju određene robe u kombiniranu nomenklaturu
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
budući da:
(1)
U skladu s drugim stavkom stupca (3) tablice navedene u Prilogu Uredbi Komisije (EU) br. 42/2010 (2), jestivi proizvod u obliku tablete opisan u stupcu (1) te tablice ne ispunjava zahtjeve napomene 2(b)(2) poglavlju 19. kombinirane nomenklature (KN) zbog svog sastava, predočavanja i uporabe kao dodatka prehrani. Stoga se isključuje razvrstavanje u poglavlje 19.
(2)
S obzirom na presudu Suda Europske unije od 17. prosinca 2009. u spojenim predmetima C-410/08 do C-412/08, Swiss Caps (3), te osobito stavak 33., razvrstavanje jestivih proizvoda namijenjenih uporabi kao dodaci prehrani pod tarifnim brojem 2106 KN, može se predvidjeti jedino ako dotični prehrambeni proizvodi nisu spomenuti niti uključeni na drugom mjestu. Prehrambeni proizvodi namijenjeni za uporabu kao dodaci prehrani mogu se stoga razvrstati pod druge tarifne oznake KN kada su opisi tih tarifnih brojeva određeniji.
(3)
Zbog toga predočavanje i uporaba jestivog proizvoda kao dodatka prehrani ne može biti razlog za isključenje iz poglavlja 19. KN. Stoga je potrebno navesti da razlog zbog kojeg proizvod ne ispunjava zahtjeve napomene 2(b)(2) poglavlja 19. KN leži isključivo u njegovom sastavu.
(4)
Stoga treba na odgovarajući način izmijeniti razloge navedene u drugom stavku stupca (3) u Prilogu Uredbi (EU) br. 42/2010. Radi jasnoće, potrebno je zamijeniti cijeli Prilog Uredbi (EU) br. 42/2010.
(5)
Mjere predviđene u ovoj Uredbi u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Prilog Uredbi (EU) br. 42/2010 zamjenjuje se sljedećim:
„PRILOG
Naziv robe
Razvrstavanje
(oznaka KN)
Razlozi
(1)
(2)
(3)
Proizvod koji se sastoji od (% po težini):
-
ječmene trave u prahu
28,8
-
meda
27,5
-
pšenične trave u prahu
21,5
-
lucerne u prahu
21,5
-
stearinske kiseline
0,4
-
papra
0,25
-
kromovog pikolinata
0,01
(odgovara 8,7 μg Cr po tableti)
Proizvod se predočava za maloprodaju u obliku tableta i rabi se kao dodatak prehrani (jedna tableta dva puta dnevno).
2106 90 98
Razvrstavanje se utvrđuje odredbama Općih pravila 1. i 6. za tumačenje kombinirane nomenklature i na temelju teksta oznaka KN 2106, 2106 90 i 2106 90 98.
Isključuje se razvrstavanje u poglavlje 19. jer proizvod ne zadovoljava zahtjeve iz napomene 2(b)(2) zbog svog sastava.
Proizvod ne zadovoljava zahtjeve dodatne napomene 1. poglavlju 30. jer nisu navedene izjave o uporabi za određene bolesti niti koncentracija aktivnih tvari. Stoga se ne smatra biljnim medicinskim proizvodom u smislu tarifnog broja 3004.
Stoga se smatra daje proizvod obuhvaćen uvjetima iz tarifnog broja 2106 kao prehrambeni proizvod nespomenut niti uključen na drugom mjestu i upotrebljava se kao dodatak prehrani za održavanje općeg zdravlja ili dobrobiti (vidjeti također Napomene s objašnjenjem Harmoniziranog sustava tarifnome broju 2106 drugi stavak broj (16)).”
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 30. srpnja 2012.